Leiðrétt verð í reglugerð um greiðsluþátttöku sjúkratryggðra Reglugerð nr. 1145 / 2019 fellur úr gildi og reglugerð nr. 1248 / 2019 tekur við . Greiðslumark almennings verður 26.753 kr. , og greiðslumark ellilífeyrisþega , örorkulífeyrisþega og barna verður 17.835 kr . Lágmarksgreiðsla á mánuði verður því 4.459 kr. hjá almennum einstaklingum og 2.973 kr. hjá ellilífeyrisþegum , örorkulífeyrisþegum og börnum sem eru ekki með tilvísun frá heimilis - eða heilsugæslulækni . Komugjald einstaklinga á þá heilsugæslustöð þar sem þeir eru skráðir á verður 700 kr. og komugjald einstaklinga á heilsugæslustöð sem viðkomandi er ekki skráður á verður 1.200 kr . Komugjald á heilsugæslu og læknavakt er gjaldfrjáls fyrir ellilífeyrisþega , örorkulífeyrisþega og börn . Komugjald vegna komu , endurkomu og komu á bráðamóttöku sjúkrahúsa verður 6.868 kr. fyrir almenna einstaklinga en verður 4.510 kr. hjá ellilífeyrisþegum , örorkulífeyrisþegum og hjá börnum sem eru ekki með tilvísun frá heimilis - eða heilsugæslulækni . Komugjald á göngudeildir sjúkrahúsa verður 3.793 kr. fyrir almenna einstaklinga en 2.460 kr. hjá ellilífeyrisþegum , örorkulífeyrisþegum og börnum sem eru ekki með tilvísun frá heimilis - eða heilsugæslulækni .